แก้ปืนฝืด ผีแดง เตรียมทุ่ม 50 ลป. สอย เคน เสริมคม
สำนักข่าวต่างประเทศรายงานวันที่ 6 ธ.ค. ว่า  ปิศาจแดง แมนเชสเตอร์ ยูไนเต็ด สโมสรยักษ์ใหญ่แห่งศึกพรีเมียร์ลีก อังกฤษ เตรียมยื่นข้อเสนอจำนวน 50 ล้านปอนด์ เพื่อขอซื้อตัว แฮร์รี เคน กองหน้าทีมชาติอังกฤษ ของ ไก่เดือยทอง ทอตแนม ฮอตสเปอร์ มาร่วมทัพในเดือนมกราคมปีหน้า หลังทีมกำลังประสบปัญหาปืนฝืดอย่างหนัก,แมนเชสเตอร์ ยูไนเต็ด ทำประตูไม่ได้เป็นนัดที่ 7 แล้วในฤดูกาลนี้ โดยล่าสุดเปิดสนาม โอลด์ แทรฟเฟิร์ด เสมอ ขุนค้อน  เวสต์แฮม ยูไนเต็ด ไป 0-0 ทั้งที่มีโอกาสมากมายแต่ก็เปลี่ยนให้เป็นสกอร์ไม่ได้ ทำให้ล่าสุดอยู่อันดับที่ 4 ของตารางคะแนนพรีเมียร์ลีก ในขณะที่ แฮร์รี เคน แม้จะออกสตาร์ตฤดูกาลนี้ได้ไม่ร้อนแรง แต่ซัดไป  9 ประตู จากการลงเล่น 8 นัดหลังสุดให้กับสเปอร์สรวมทุกรายการ,รายงานล่าสุดระบุว่า หลุยส์ ฟาน กัล กุนซือทีมปิศาจแดง มอง แฮร์รี เคน เป็นเป้าหมายหลักในช่วงเปิดตลาดซื้อขายนักเตะเดือนมกราคมปีหน้า และจะเดินหน้ายื่นข้อเสนอจำนวน 50 ล้านปอนด์ ให้ ทีมทอตแนม ฮอตสเปอร์ พิจารณา,อย่างไรก็ตาม รายงานอ้างว่า แม้เงินจำนวนดังกล่าวอาจจะไม่เพียงพอที่จะล่อใจ แดเนียล เลวี ประธานสโมสรไก่เดือยทองยอมปล่อยตัวหนึ่งในสมบัติอันล้ำค่าของสโมสร แต่ทาง ยูไนเต็ด ก็คงไม่ยอมแพ้ง่ายๆ เพราะมองว่าโอกาสในการคว้า เคน มาร่วมทีมนั้นมีสูงกว่า โรเบิร์ต เลวานดอฟสกี ของทีมโบรุสเซีย ดอร์ทมุนด์ หรือ กาเรธ เบล และ คริสเตียโน โรนัลโด สองดาวเตะของเรอัล มาดริด แต่ทางปิศาจแดง ก็ติดตามสถานการณ์ของ เจมี วาร์ดี ดาวยิงของเลสเตอร์ รวมทั้ง ซาดิโอ มาเน ปีกของเซาแธมป์ตัน ด้วยเช่นกัน.
มีรายงาน ปิศาจแดง แมนเชสเตอร์ ยูไนเต็ด เตรียมยื่นข้อเสนอจำนวน 50 ล้านปอนด์ เพื่อขอซื้อตัว แฮร์รี เคน ดาวยิงของทีมทอตแนม ฮอตสเปอร์ มาร่วมทัพในเดือนมกราคมปีหน้า 
พรีเมียร์ลีก,แมนเชสเตอร์ ยูไนเต็ด,ทอตแนม ฮอตสเปอร์,แฮร์รี เคน,ข่าวกีฬา,ข่าว,ไทยรัฐออนไลน์